CELEX: 52018PC0111
Language: hu
Date: 2018-03-09
Title: Javaslat A TANÁCS HATÁROZATA a Nemzetközi Vasúti Fuvarozásügyi Államközi Szervezet veszélyes áruk szállításával foglalkozó szakértői bizottságának 55. ülésén a Nemzetközi Vasúti Fuvarozási Egyezmény C. függelékének 2019. január 1-jétől alkalmazandó egyes módosításaira vonatkozóan az Unió nevében képviselendő álláspontról

EURÓPAI BIZOTTSÁG
            Brüsszel, 2018.3.9.
            COM(2018) 111 final
            2018/0046(NLE)
            Javaslat
            A TANÁCS HATÁROZATA
            a Nemzetközi Vasúti Fuvarozásügyi Államközi Szervezet veszélyes áruk szállításával foglalkozó szakértői bizottságának 55. ülésén a Nemzetközi Vasúti Fuvarozási Egyezmény C. függelékének 2019. január 1-jétől alkalmazandó egyes módosításaira vonatkozóan az Unió nevében képviselendő álláspontról
            
               
         
         
            
               INDOKOLÁS
            
            
               1.A javaslat tárgya
            
            
               Ez a javaslat az Európai Unió nevében az OTIF veszélyes áruk közúti szállításával foglalkozó szakértői bizottság (továbbiakban: RID szakértői bizottság) 2018. május 30-i ülésén képviselendő álláspont meghatározására vonatkozik a Nemzetközi Vasúti Fuvarozási Egyezmény (COTIF) C. függelékének mellékletében foglalt műszaki és igazgatási rendelkezések bizonyos módosításainak tervezett elfogadása tekintetében, amelyekről a szóban forgó bizottság hivatott döntést hozni.
            
            
               2.A javaslat háttere
            
            
               2.1.A veszélyes áruk nemzetközi fuvarozásáról szóló szabályzat (RID)
            
            
               A Veszélyes Áruk Nemzetközi Vasúti Fuvarozásáról szóló Szabályzat célja a veszélyes áruk nemzetközi vasúti fuvarozásának a RID-szabályokat alkalmazó OTIF-tagállamok (RID szerződő államok) közötti szabályozása. Az Európai Unió a megállapodás
                  1
                részes fele, bár két tagállama, Ciprus és Málta nem szerződő állama a megállapodásnak.
            
            
               2.2.A RID szakértői bizottság
            
            
               Az RID szakértői Bizottságot a COTIF hozta létre a RID módosításairól való határozathozatal céljából. A RID-et alkalmazó OTIF-tagállamok és az Unió képviselőiből áll. Minden egyes OTIF-tagállam egy szavazattal rendelkezik és amennyiben a napirendi pont olyan ügyekkel foglalkozik, amelyek az Unió kizárólagos hatáskörébe tartoznak, a Bizottság szavaz az Unió nevében
                  2
               .
            
            
               Veszélyes áruk szállítására vonatkozó nemzetközi előírásokat több különböző nemzetközi szervezet is meghatároz, mint például az OTIF, az Egyesült Nemzetek Szervezete Európai Gazdasági Bizottsága (ENSZ-EGB), valamint az Egyesült Nemzetek egyéb szakosított szervei. Mivel a szabályoknak összeegyeztethetőknek kell lenniük egymással, az e munkában részt vevő szervezetek tevékenységének koordinálására és harmonizálására összetett nemzetközi rendszer jött létre. A rendelkezések kétéves ciklusonként kerülnek módosításra.
            
            
               Az említett módosítások előkészítése kapcsán a köz- és a magánszféra szakembereit nagy számban kérték fel konzultációra.  A módosítások kidolgozása során a következő műszaki találkozókra került sor:
            
            
               –az Egyesült Nemzetek „Gazdasági és Szociális Tanácsa” „Veszélyes Áruk Szállítása” Szakértői Albizottságának
            
            
               (1)47. ülésszaka 2015. június 22. és 26. között Genfben,
            
            
               (2)48. ülésszaka 2015. november 30. és december 9. között Genfben,
            
            
               (3)49. ülésszaka 2016. június 27. és július 7. között Genfben,
            
            
               (4)50. ülésszaka 2016. november 28. és december 6. között Genfben,
            
            
               –a RID szakértői bizottság és a veszélyes áruk szállításával foglalkozó munkacsoport ENSZ-EGB–OTIF együttes ülésének
            
            
               (1)2016. őszi ülésszaka 2016. szeptember 19. és 23. között Genfben,
            
            
               (2)2017. tavaszi ülésszaka 2017. március 13. és 17. között Bernben,
            
            
               (3)2017. őszi ülésszaka 2017. szeptember 19. és 29. között Genfben,
            
         
         
            
               (4)további együttes ülésre kerül sor (a tavaszi ülésszakra Bernben, 2018. március 13. és 17 között), amely várhatóan további, 2019. január 1-jén alkalmazandó módosításokat javasol,
            
            
               –a RID a szakértői bizottság állandó munkacsoportjának
            
            
               (1)7. ülésszaka Prágában 2016. november 22. és 24 között,
            
            
               (2)8. ülésszaka Utrechtben 2017. november 20. és 24 között,
            
            
               Ezeken a találkozókon a szakértői bizottságok elemezték és feldolgozták az egyes módosítási javaslatokat. Az ajánlott intézkedéseket általában egyhangú egyetértés övezte. Bizonyos javaslatok a szakértők többségi támogatását élvezték.
            
            
               A RID veszélyes áruk szállításával foglalkozó szakértői bizottsága a fenti javaslatokra vonatkozóan 2018. május 30-án hoz határozatot.
            
            
               A 2008/68/EK irányelv
                  3
                alapján létrehozott, a veszélyes áruk szállításával foglalkozó Bizottság 2017. december 14-i ülésén előzetes vitát folytatott a javaslatokról.
            
            
                
            
            
               2.3.A RID szakértői bizottság határozata
            
            
               2018. május 30-i 55. ülésén a RID szakértői bizottság várhatóan elfogadja az RID mellékletének a műszaki és tudományos fejlődéshez való hozzáigazítására vonatkozó módosításokat (továbbiakban: a határozat). A határozat célja a résztvevők biztonsági kötelezettségeire vonatkozó meglévő rendelkezések aktualizálása a korlátozott mennyiségben csomagolt veszélyes áruk szállítása, a cseppfolyósított gázt szállító tartálykocsik feltöltésére és kiürítésére vonatkozó ellenőrző lista, a figyelemfelhívó táblák és a védőtávolság, bizonyos veszélyazonosító számok, a veszélyes áruk kézipoggyászként vagy feladott poggyászként való szállítása stb. tekintetében.
            
            
               A tervezett jogi aktus 2019. január 1-jétől jogilag kötelező erejű lesz a megállapodás felei számára.
            
            
               3.Az Unió által képviselendő álláspont
            
            
               Az Európai Unió 2011. júliusában a 2013/103/EU tanácsi határozat
                  4
                alapján csatlakozott a COTIF-hoz. A COTIF egy olyan vegyes megállapodás, amelynek az Unió és annak legtöbb tagállama szerződő fele. Az említett határozat III. melléklete meghatározza az OTIF szerinti eljárásokban a Tanács, a tagállamok és a Bizottság által követendő belső szabályokat. Az Unió kizárólagos hatáskörébe tartozó ügyekben az Unió a COTIF-tag tagállamoknak járó összes szavazattal bír.
            
            
               Továbbá a COTIF 38. cikke előírja, hogy a 35. cikk 2. §-ában előírt szavazati jog és a 35. cikk 4. §-ában előírt kifogásbenyújtási jog alkalmazásában a regionális szervezeteket, különösen az Európai Uniót az olyan tagállamainak összes szavazata megilleti, amelyek a Szervezetnek is tagjai.
            
            
               A fent említetteknek megfelelően 26 uniós tagállam tagja COTIF-nak. Jelenleg 45 RID szerződő állam és 50 OTIF-tagállam van.
            
            
               Az Unió 1997. január 1-je óta alkalmazza az RID rendelkezéseit az Unió területén történő valamennyi szállításra, kezdetben a 96/49/EK tanácsi irányelv alapján
                  5
               . 2008-ban a 2008/68/EK irányelv a 96/49/EK irányelv helyébe lépett, követve az elődjében foglalt célkitűzéseket.
            
            
               A 2008/68/EK irányelv 4. cikke a harmadik országok vonatkozásában úgy rendelkezik, hogy „A tagállamok és harmadik országok területe között megvalósuló veszélyesáru-szállítást csak az ADR-nek, a RID-nek vagy az ADN-nek való megfelelés esetén szabad engedélyezni, hacsak a mellékletek máshogy nem rendelkeznek”. Ezenkívül az említett irányelv (12) preambulumbekezdése szerint „Lehetővé kell tenni, hogy a harmadik országokban nyilvántartásba vett közlekedési eszközök a tagállamok területén az ADR, a RID, illetőleg az ADN és ezen irányelv vonatkozó rendelkezéseinek megfelelően nemzetközi veszélyesáru-szállítást végezzenek”. Ennélfogva a RID módosításainak ügye teljes mértékben az Unió kizárólagos hatáskörébe tartozik.
            
            
               Ezért a COTIF 35. cikkével összhangban a módosítások – a RID szakértői bizottsága általi elfogadásukat követően – azon hónaptól számított hatodik hónap első napján lépnek hatályba valamennyi szerződő fél számára, amelynek során a főtitkár azokról értesítette a szerződő feleket. A szerződő felek az értesítés napjától számított négy hónapon belül kifogást emelhetnek a módosításokkal kapcsolatban. Amennyiben a szerződő felek negyede kifogást emel, a módosítás nem lép hatályba.
            
            
               Amennyiben a kifogást emelő felek száma nem éri el az előírt hányadot, úgy kell tekinteni, hogy az e javaslat szerinti módosítások 2019. január 1-jén hatályba lépnek és az európai uniós vívmányok szerves részét képezik, ezáltal kötelezővé válnak a Unió és a tagállamok számára. 
            
            
               A javaslattervezet 1. cikke a tervezett módosítások részletes jegyzékéről rendelkezik, megjelölve, hogy az Unió mely módosításokat fogadhatja el. A tervezett módosítások úgy tekinthetők, hogy a veszélyes áruk biztonságos és költséghatékony szállítása szempontjából megfelelőek, és figyelembe veszik a technológiai fejlődést, így támogathatók.
            
         
         
            
               4.Jogalap
            
            
               4.1.Eljárási jogalap
            
            
               4.1.1.Alapelvek
            
            
               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.
            
            
               A „joghatással bíró jogi aktus” fogalmába beletartoznak a kérdéses szervre irányadó nemzetközi jog szabályainak alkalmazása révén joghatással bíró jogi aktusok. Ezenfelül magában foglalja azokat az eszközöket is, amelyek a nemzetközi jog értelmében nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  6
               .
            
            
               4.1.2.A jelen esetre történő alkalmazás
            
            
               Az RID szakértői bizottság egy megállapodás, nevezetesen a nemzetközi vasúti fuvarozási egyezmény (COTIF) által létrehozott szerv.
            
            
               A RID szakértői bizottság által elfogadandó határozat joghatással bíró jogi aktus. A határozat a veszélyes áruk nemzetközi vasúti fuvarozásáról szóló szabályzat (RID) 6. cikkével összhangban a nemzetközi jog értelmében kötelező erejű. Ezenkívül a 2008/68/EK irányelv 1. cikke úgy rendelkezik, hogy az RID mellékletét a veszélyes áruk tagállamon belüli vagy tagállamok közötti szállítására kell alkalmazni, a vasúthálózattal nem rendelkező tagállamok kivételével.  Végül a 2008/68/EK irányelv 4. cikke a harmadik országok vonatkozásában úgy rendelkezik, hogy „A tagállamok és harmadik országok területe között megvalósuló veszélyesáru-szállítást csak az ADR-nek, a RID-nek vagy az ADN-nek való megfelelés esetén szabad engedélyezni, hacsak a mellékletek máshogy nem rendelkeznek.”
            
            
               A határozat nem egészíti ki és nem módosítja a megállapodás intézményi keretét. Ezért a javasolt határozat eljárási jogalapja az EUMSZ 218. cikkének (9) bekezdése.
            
            
               4.2.Anyagi jogalap
            
            
               4.2.1.Alapelvek
            
            
               A határozat fő célja és tartalma veszélyes áruk vasúti szállítására vonatkozik. A javasolt határozat anyagi jogi jogalapja ezért az EUMSZ 91. cikke.
            
            
               4.3.Következtetés
            
            
               A javasolt határozat jogalapja ezért az EUMSZ 91. cikke, összefüggésben az EUMSZ 218. cikkének (9) bekezdésével.
            
            
               5.A tervezett jogi aktus kihirdetése
            
            
               Mivel a RID szakértői bizottság határozata módosítja az RID mellékletét, annak elfogadása után helyénvaló közzétenni az ülés eredményére vonatkozó információkat az Európai Unió hivatalos lapjában.
            
            
               A RID módosításait – amennyiben kötelezővé válnak az Unió számára – bele kell foglalni a veszélyes áruk szárazföldi szállításáról szóló 2008/68/EK európai parlamenti és tanácsi irányelvbe, amely a veszélyes áruk tagállamokon belüli vagy azok közötti közúti, vasúti és belvízi szállítására vonatkozóan előírja a COTIF és az ENSZ EGB szerinti egységes szabályok alkalmazását. E célból a Bizottság felhatalmazást kapott arra, hogy a 2008/68/EK irányelv II. mellékletének II.1. szakaszát hozzáigazítsa a tudományos és műszaki fejlődéshez. 
            
            
               2018/0046 (NLE)
            
            
               Javaslat
            
            
               A TANÁCS HATÁROZATA
            
         
         
            
               a Nemzetközi Vasúti Fuvarozásügyi Államközi Szervezet veszélyes áruk szállításával foglalkozó szakértői bizottságának 55. ülésén a Nemzetközi Vasúti Fuvarozási Egyezmény C. függelékének 2019. január 1-jétől alkalmazandó egyes módosításaira vonatkozóan az Unió nevében képviselendő álláspontról
               
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 91. cikkére, összefüggésben 218. cikke (9) bekezdésével,
            
            
               tekintettel az Európai Bizottság javaslatára,
            
            
               mivel:
            
            
               (1)Az Unió a 2013/103/EU tanácsi határozattal
                  7
                csatlakozott az 1999. június 3-i vilniusi jegyzőkönyvvel módosított, 1980. május 9-i nemzetközi vasúti fuvarozási egyezményhez (COTIF).
            
            
               (2)Ciprus és Málta kivételével valamennyi tagállam tagja a COTIF egyezménynek és alkalmazza azt.
            
            
               (3)A COTIF 13. cikke (1) bekezdésének d) pontja és 33. cikkének (5) bekezdése alapján Nemzetközi Vasúti Fuvarozásügyi Államközi Szervezet („OTIF”) veszélyes áruk szállításával foglalkozó szakértői bizottsága (továbbiakban: a RID szakértői bizottság) módosíthatja a COTIF C. függelékének mellékletét, a veszélyes áruk nemzetközi vasúti fuvarozásáról szóló szabályzatot (RID).
            
            
               (4)A 2008/68/EK európai parlamenti és tanácsi irányelv
                  8
                – a RID-re hivatkozva – meghatározza a veszélyes áruk tagállamon belüli vagy tagállamok közötti, közúton, vasúton, illetőleg belvízi úton történő szállítására vonatkozó követelményeket.
            
            
               (5)Az RID melléklet technikai és tudományos fejlődéshez való hozzáigazítása érdekében elengedhetetlen, hogy az RID szakértői bizottság módosításokat fogadjon el a műszaki szabványokról vagy az egységes technikai előírásokról.  Nevezetesen a veszélyes áruk biztonságos és hatékony szállításának biztosítása céljából, figyelembe véve az ágazat tudományos és műszaki fejlődését, valamint a szállításuk közben veszélyt jelentő új anyagok és árucikkek kifejlesztését. 
            
            
               (6)A RID szakértői bizottság 2018. május 30-i 55. ülésén várhatóan határozatot fogad el az RID módosításairól.
            
            
               (7)Helyénvaló meghatározni az Unió nevében a tervezett jogi aktussal kapcsolatban a RID szakértői bizottságban képviselendő álláspontot, mivel az említett bizottság által elfogadott határozat kötelező érvényű lesz az Unióra nézve.
            
            
            
               ELFOGADTA EZT A HATÁROZATOT:
            
            
               1. cikk
            
            
               Az 1999. június 3-i vilniusi jegyzőkönyvvel módosított, 1980. május 9-i Nemzetközi Vasúti Fuvarozási Egyezmény keretében a RID szakértői bizottság 55. ülésén az Unió nevében képviselendő álláspont e határozat mellékletében található.
            
            
               A mellékletben említett dokumentumok kisebb módosításait a RID szakértői bizottság uniós képviselői a Tanács újabb határozata nélkül is jóváhagyhatják.
            
            
               2. cikk
            
            
               Annak elfogadását követően a RID szakértői bizottság határozatára való hivatkozást kell hirdetni az Európai Unió Hivatalos Lapjában.
            
            
         
         
            
               3. cikk
            
            
               Ennek a határozatnak a Bizottság a címzettje.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        A Tanács 2013/103/EU határozata (2011. június 16.) az Európai Uniónak az 1999. június 3-i vilniusi jegyzőkönyvvel módosított, 1980. május 9-i nemzetközi vasúti fuvarozási egyezményhez (COTIF) való csatlakozásáról szóló, az Európai Unió és a Nemzetközi Vasúti Fuvarozásügyi Államközi Szervezet közötti megállapodás aláírásáról és megkötéséről (HL L 51., 2013.2.23., 1. o.).
               
               
                  
                     (2)
                  
                        A 2013/103/EU tanácsi határozat III. mellékletének 3.1. pontja.
               
               
                  
                     (3)
                  
                        Az Európai Parlament és a Tanács 2008/68/EK irányelve (2008. szeptember 24.) a veszélyes áruk szárazföldi szállításáról (HL L 260., 2008.9.30., 13. o.).
               
               
                  
                     (4)
                  
                        HL L 51., 2013.2.23., 1. o.
               
               
                  
                     (5)
                  
                        A Tanács 96/49/EK irányelve (1996. július 23.) a veszélyes áruk vasúti fuvarozására vonatkozó tagállami jogszabályok közelítéséről (HL L 235., 1996.9.17., 25. o.).
               
               
                  
                     (6)
                  
                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont. 
               
               
                  
                     (7)
                  
                        A Tanács 2013/103/EU határozata (2011. június 16.) az Európai Uniónak az 1999. június 3-i vilniusi jegyzőkönyvvel módosított, 1980. május 9-i nemzetközi vasúti fuvarozási egyezményhez (COTIF) való csatlakozásáról szóló, az Európai Unió és a Nemzetközi Vasúti Fuvarozásügyi Államközi Szervezet közötti megállapodás aláírásáról és megkötéséről (HL L 51., 2013.2.23., 1. o.).
               
               
                  
                     (8)
                  
                        Az Európai Parlament és a Tanács 2008/68/EK irányelve (2008. szeptember 24.) a veszélyes áruk szárazföldi szállításáról (HL L 260., 2008.9.30., 13. o.). 
               
            
      
    ---documentbreak--- 
      
         
               EURÓPAI BIZOTTSÁG
            Brüsszel,2018.3.9.
            COM(2018) 111 final
            MELLÉKLET
            a következőhöz:
            JavaslatA Tanács határozata
            a Nemzetközi Vasúti Fuvarozásügyi Államközi Szervezet veszélyes áruk szállításával foglalkozó szakértői bizottságának 55. ülésén a Nemzetközi Vasúti Fuvarozási Egyezmény C. függelékének 2019. január 1-jétől alkalmazandó egyes módosításaira vonatkozóan az Unió nevében képviselendő álláspontról
            
               
         
         
            
               MELLÉKLET 
            
            
                     
                        Javaslat 
                     
                  
                  
                     
                        Referencia-dokumentum 
                     
                  
                  
                     
                        Kérdés 
                     
                  
                  
                     
                        Megjegyzések 
                     
                  
                  
                     
                        Az Unió álláspontja
                     
                  
               
                     
                        1.
                     
                  
                  
                     
                        OTIF/RID/CE/GTP/2017/1
                     
                  
                  
                     
                        Az UN 3166 és 3171 azonosító számra vonatkozó veszélyazonosító szám
                     
                  
                  
                     
                        Műszaki konszenzus az OTIF állandó munkacsoportban a módosított szöveg elfogadásával kapcsolatban.
                     
                  
                  
                     
                        A módosítások elfogadhatók. 
                     
                  
               
                     
                        2.
                     
                  
                  
                     
                        OTIF/RID/CE/GTP/2017/3
                     
                  
                  
                     
                        Veszélyes áruk kézipoggyászként vagy feladott poggyászként való szállítása
                     
                  
                  
                     
                        Műszaki konszenzus az OTIF állandó munkacsoportban a módosított szöveg elfogadásával kapcsolatban.
                     
                  
                  
                     
                        A módosítás elfogadható.
                     
                  
               
                     
                        3.
                     
                  
                  
                     
                        OTIF/RID/CE/GTP/2017/5
                     
                  
                  
                     
                        WP.15 102. ülésszaka (Genf, 2017. május 8-12.)
                     
                  
                  
                     
                        Műszaki konszenzus az OTIF állandó munkacsoportban a módosított szöveg elfogadásával kapcsolatban.
                     
                  
                  
                     
                        Az állandó munkacsoport által felülvizsgált módosítások elfogadhatók.
                     
                  
               
                     
                        4.
                     
                  
                  
                     
                        OTIF/RID/CE/GTP/2017/7/Rev.1
                     
                  
                  
                     
                        A RID 2017. évi kiadás helyesbítéseinek 2. tervezete
                     
                  
                  
                     
                        Műszaki konszenzus az OTIF állandó munkacsoportban a módosított szöveg elfogadásával kapcsolatban.
                     
                  
                  
                     
                        Az állandó munkacsoport által felülvizsgált módosítások elfogadhatók.
                     
                  
               
                     
                        5.
                     
                  
                  
                     
                        OTIF/RID/CE/GTP/2017/8
                     
                  
                  
                     
                        A cseppfolyósított gázt szállító tartálykocsik feltöltésére és kiürítésére vonatkozó ellenőrző listákkal foglalkozó informális munkacsoport (Firenze, 2017. július 11-13.)
                     
                  
                  
                     
                        Műszaki konszenzus az OTIF állandó munkacsoportban a módosított szöveg elfogadásával kapcsolatban.
                     
                  
                  
                     
                        Az állandó munkacsoport által felülvizsgált módosítások elfogadhatók.
                     
                  
               
                     
                        6.
                     
                  
                  
                     
                        OTIF/RID/CE/GTP/2017/15
                     
                  
                  
                     
                        Az együttes ülés által 2016-ban és 2017-ben, valamint a RID állandó munkacsoport által 2016 novemberében elfogadott egységes szerkezetbe foglalt szövegek.
                     
                  
                  
                     
                        Műszaki konszenzus az OTIF állandó munkacsoportban a módosított szöveg elfogadásával kapcsolatban.
                     
                  
                  
                     
                        Az állandó munkacsoport által felülvizsgált módosítások elfogadhatók.
                     
                  
               
                     
                        7.
                     
                  
                  
                     
                        Ugyanaz
                     
                  
                  
                     
                        A módosításokat az állandó munkacsoport tovább vizsgálja.
                     
                  
                  
                     
                        - 
                     
                  
                  
                     
                        -
                     
                  
               
                     
                        8.
                     
                  
                  
                     
                        Ugyanaz
                     
                  
                  
                     
                        Az ENSZ-EGB – OTIF együttes ülés egységes állásfoglalását igénylő módosítások
                     
                  
                  
                     
                        Elő kell segíteni a hatékony multimodális szállítást.
                     
                  
                  
                     
                        Az együttes ülésen javasolt módosítás elfogadható.
                     
                  
               
                     
                        9.
                     
                  
                  
                     
                        OTIF/RID/CE/GTP/2017/INF.8
                     
                  
                  
                     
                        A 4.3.3.5 pontban a kettős franciabekezdések
                     
                  
                  
                     
                        Műszaki konszenzus az OTIF állandó munkacsoportban a módosított szöveg elfogadásával kapcsolatban.
                     
                  
                  
                     
                        Az állandó munkacsoport által felülvizsgált módosítások elfogadhatók.
                     
                  
               
                     
                        10.
                     
                  
                  
                     
                        OTIF/RID/CE/GTP/2017/INF.10
                     
                  
                  
                     
                        Átmeneti rendelkezések
                     
                  
                  
                     
                        Műszaki konszenzus az OTIF állandó munkacsoportban a módosított szöveg elfogadásával kapcsolatban.
                     
                  
                  
                     
                        Az állandó munkacsoport által felülvizsgált módosítások elfogadhatók.
                     
                  
               
                     
                        11.
                     
                  
                  
                     
                        OTIF/RID/CE/GTP/2017/INF.12
                     
                  
                  
                     
                        A 2.1.3.5.5 pont javasolt módosítása az OTIF/RID/CE/GTP/2017/15dokumentumban
                     
                  
                  
                     
                        Műszaki konszenzus az OTIF állandó munkacsoportban a módosított szöveg elfogadásával kapcsolatban.
                     
                  
                  
                     
                        Az állandó munkacsoport által felülvizsgált módosítások elfogadhatók.
                     
                  
               
                     
                        12.
                     
                  
                  
                     
                        OTIF/RID/CE/GTP/2017/INF.16
                     
                  
                  
                     
                        A WP.15 103. ülésszaka (Genf, 2017. november 6 – 10.)
                     
                  
                  
                     
                        Műszaki konszenzus az OTIF állandó munkacsoportban a módosított szöveg elfogadásával kapcsolatban.
                     
                  
                  
                     
                        Az állandó munkacsoport által felülvizsgált módosítások elfogadhatók.